smcproject/ml-wiki-sentences huggingface dataset:
2001 ഡിസംബർ 22-ന് സംസ്ഥാന മുഖ്യമന്ത്രി എ.കെ.ആന്റണി എറണാംകുളം ടൌൺ ഹാളിൽ വെച്ച് കമ്പനിയുടെ ഉദ്ഘാടനം നിർവഹിച്ചു.
കമ്പനി ചെയർമാനും ജമാഅത്തെ ഇസ്ലാമി സംസ്ഥാന അമീറുമായ കെ.എ.സിദ്ദീഖ് ഹസൻ അധ്യക്ഷത വഹിച്ചു.
സ്ഥാപനത്തിന്റെ പ്രധാന ഓഫീസ് എറണാകുളത്തും മേഖലാ ഓഫീസ് കോഴിക്കോട്ടും പ്രവർത്തിക്കുന്നു.
ലോകത്തെങ്ങുമുള്ള ഇസ്ലാമിക ബാങ്കുകളുടെ പ്രവർത്തന രീതികളും ഇന്ത്യൻ സാഹചര്യത്തിലുള്ള അതിന്റെ പ്രായോഗികതയും വിലയിരുത്തിയാണ് സംരംഭത്തിന് തുടക്കം കുറിച്ചിട്ടുള്ളത്.
ഈ സംരംഭവുമായി ബന്ധപ്പെട്ട എല്ലാ ഇടപാടുകളുടെയും ഇസ്ലാമിക സാധുത പരിശോധിക്കുന്നതിന് ഒരു ഉപദേശക സമിതിയുമുണ്ട്.
2002 ജനുവരി 8-നാണ് സ്ഥാപനത്തിന് റിസർവ്വ് ബാങ്ക് ഓഫ് ഇന്ത്യയുടെ അംഗീകാരം ലഭിച്ചത് .
അതോടെ വിദേശവിനിമയത്തിനുള്ള അവകാശവും ലഭിച്ചു.
എന്നാൽ ഈ അംഗീകാരം പിന്നീട് റദ്ദാക്കപ്പെട്ടു.
ലാഭ-നഷ്ട പങ്കാളിത്തത്തോടെയുള്ള പ്രവർത്തന രീതി റിസർവ് ബാങ്കിന് രേഖാമൂലം സമർപ്പിക്കുകയും അവർ അതംഗീകരിക്കുകയും ചെയ്തിട്ടുണ്ട്.
2006-ൽ റിസർവ് ബാങ്ക്, നോൺ ബാങ്കിംഗ് ഫിനാൻഷ്യൽ കമ്പനികളും  ഉപഭോക്താക്കളും തമ്മിലുള്ള ഇടപാടിൽ സുതാര്യത ഉറപ്പുവരുത്തുന്നതിന് ഫെയർ പ്രാക്ടീസ് കോഡ് സർക്കുലർ പുറത്തിറക്കി.
സുതാര്യതയുടെ ഭാഗമായി, ഉപഭോക്താക്കളോട് എത്രയാണ് പലിശ ഈടാക്കുന്നതെന്ന് വ്യക്തമാക്കാൻ സർക്കുലർ നിർദ്ദേശിച്ചിരുന്നു.
എന്നാൽ, ആ സർക്കുലറിൽ സ്വന്തമായ ഫെയർ പ്രാക്ടീസ് കോഡ് രൂപീകരിക്കാൻ സ്വാതന്ത്യ്രം നൽകിയിരുന്നു.
തദടിസ്ഥാനത്തിൽ ലാഭ-നഷ്ട പങ്കാളിത്തം പ്രവർത്തന രീതിയായി വിശദീകരിച്ച് കൊണ്ട് 2007-ൽ ഫെയർ പ്രാക്ടീസ് കോഡ് റിസർവ് ബാങ്കിന് സമർപ്പിക്കുകയും അവർ ഫയലിൽ സ്വീകരിക്കുകയും ചെയ്തു.
തുടർന്ന് സുപ്രധാനമായ ഒരു കേസിൽ എ.ഐ.സി.എൽ പരാമർശവിധേയമായപ്പോൾ റിസർവ് ബാങ്ക് എ.ഐ.സി.എല്ലിന്റെ രേഖകൾ പരിശോധിച്ച് കൃത്യമായി പലിശ പ്രഖ്യാപിക്കുന്നില്ല എന്ന് കണ്ടെത്തി.
എ.ഐ.സി.എൽ വിശദീകരണം നൽകിയെങ്കിലും റിസർവ് ബാങ്കിന്റെ സർക്കുലറിലെ പലിശയുമായി ബന്ധപ്പെട്ട വ്യവസ്ഥ പാലിക്കുന്നില്ല എന്നാരോപിച്ച് എ.ഐ.സി.എല്ലിന്റെ ലൈസൻസ് റദ്ദാക്കുകയായിരുന്നു.
റിസർവ്വ് ബാങ്ക് ഓഫ് ഇന്ത്യയുടെ നിയന്ത്രണത്തിൽ വരാത്ത സാമ്പത്തിക ഇടപാടുകൾ മാത്രമേ ഇപ്പോൾ നടത്താനാവൂ .
ലക്ഷ്യങ്ങൾ നിക്ഷേപകരുടെ പണം ഇസ്ലാം അനുവദിക്കുന്ന രീതിയിൽ ലാഭകരമായ സംരംഭങ്ങളിൽ മുടക്കാനുള്ള അവസരമൊരുക്കുക.
സംരംഭകർക്ക് ലാഭ-നഷ്ട പങ്കാളിത്ത വ്യവസ്ഥയിൽ പണം നൽകുക.
ലാഭകരമായ പ്രൊജക്ടുകളിൽ ബിസിനസ് സംരംഭങ്ങൾ ഏറ്റെടുക്കുക.
സന്നദ്ധസേവനം
2002 മെയിൽ ദുരിതാശ്വാസ പ്രവർത്തനങ്ങൾക്കും മറ്റുമായി  എ.ഐ.സി.എൽ ചാരിറ്റബിൾ ട്രസ്റ് രൂപീകരിച്ചു.
ചികിത്സ, വിദ്യാഭ്യാസം, സ്വയം തൊഴിൽ കണ്ടെത്തൽ, വീടിന്റെ അറ്റകുറ്റ പണി എന്നിവക്കായി പലിശയില്ലാതെ ട്രസ്റ് കടം അനുവദിക്കുന്നു.
ട്രസ്റിന് ലഭിക്കുന്ന സംഭാവനകളും ലാഭത്തിലെ സകാത്ത് വിഹിതവുമാണ് ഇതിനായി നീക്കി വെക്കുന്നത്.
എ.എൽ. ജേക്കബ് ഇംഗ്ലീഷ് വിലാസം https://ml.wikipedia.org/wiki/A.
L._Jacob
കേരളത്തിലെ ഒരു മുൻ മന്ത്രിയും കോൺഗ്രസ് നേതാവും 1982-1983 വർഷങ്ങളിൽ കെ.പി.സി.സിയുടെ പ്രസിഡൻറുമായിരുന്നു എ.എൽ. ജേക്കബ് (19 ഏപ്രിൽ 1911 - 20 സെപ്റ്റംബർ 1995).
അഞ്ചും ഏഴും നിയമസഭകളിൽ കൃഷിവകുപ്പും, ഏഴാം നിയമസഭയിൽ മത്സ്യബന്ധന വകുപ്പും കൈകാര്യം ചെയ്തത് എ.എൽ. ജേക്കബായിരുന്നു.
ഒന്ന് , രണ്ട്, നാല്, അഞ്ച്, ആറ്, ഏഴ് നിയമസഭകളിൽ എറണാകുളം മണ്ഡലത്തിൽ നിന്നാണ് എ.എൽ. ജേക്കബ് കേരളാ നിയമസഭയിലേക്കെത്തിയത്.
കൊച്ചി, തിരുക്കൊച്ചി എന്നീ നിയമസഭകളിലും അദ്ദേഹം അംഗമായിരുന്നു.
ലിഗോറി ജേക്കബിന്റെ മകനായി 1911 ഏപ്രിൽ 19നാണ് എ.എൽ. ജേക്കബ് ജനിച്ചത്; ഫിലോമിന ജേക്കബ്ബാണ് ഭാര്യ അഞ്ച് ആൺമക്കളും മൂന്ന് പെൺമക്കളും ഇദ്ദേഹത്തിനുണ്ട്.
1932ൽ കോൺഗ്രസിൽ ചേർന്ന ജേക്കബ് ക്വിറ്റ് ഇന്ത്യാ സമരത്തിലും പങ്കെടുത്തിരുന്നു.
കേരള സർവകലാശാല സെനറ്റംഗം, കൊച്ചി സർവകലാശാല സെനറ്റംഗം, കേരള സ്പോർട്സ് കൗൺസിലംഗം, കെ.പി.സി.സി.(ഐ) പ്രസിഡന്റ്, എന്നീ നിലകളിലും എ.എൽ. ജേക്കബ് പ്രവർത്തിച്ചിരുന്നു.
ഓൾകേരള വെയിറ്റ് ലിഫ്റ്റിംഗ് അസോസിയേഷന്റെ സ്ഥാപക പ്രസിഡന്റും ഇദ്ദേഹമായിരുന്നു.
ഇദ്ദേഹത്തിന്റെ സ്മരണാർത്ഥം കൊച്ചിയിലെ ഒരു റോഡിന് എ.എൽ. ജേക്കബ്ബ് റോഡ് എന്നു നാമകരണം നൽകിയിട്ടുണ്ട്.
എ.എൽ.പി. സ്കൂൾ, കീഴാറ്റൂർ ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
രണ്ട് വർഷത്തിലധികം കീഴാറ്റൂരിലെ പുത്തൻവീട് പരിസരത്ത് ഒരു ഓല ഷെഡിൽ പ്രവർത്തനമാരംഭിച്ച ഈ പ്രാഥമിക വിദ്യാലയം 1928-ൽ യശ:ശരീരനായ ശ്രീ പഴേടത്ത് നാരായണൻ നമ്പൂതിരി ഏറ്റെടുത്തു .
അന്നത്തെ അധ്യാപകരായിരുന്ന സർവശ്രീ നമ്പ്യാർ മാസ്റ്ററുടെയും രാമവരിയരുടെയും ഓർമ്മകൾ കീഴാറ്റൂരിലെ പ്രായം ചെന്ന തലമുറയുടെ മനസ്സിലുണ്ട് .
1928 മുതൽ ഇന്നത്തെ സ്ഥലത്ത് പ്രവർത്തിക്കുന്ന വിദ്യാലയത്തിന്റെ നേതൃത്വം എം പി അച്യുതൻ കുട്ടി മേനോനും രാമകൃഷ്ണ മേനോനും ഏറ്റെടുക്കുകയും 1994 വരെ കുടുംബപരമായി തുടരുകയും ചെയ്തു .
1994 മുതൽ ശ്രീ എൻ സെയ്താലി ആണ് മാനേജർ .
പ്രതിഭാധനരായ ഒട്ടേറെ അധ്യാപകരുടെ ഓർമ്മകൾ ഈ വിദ്യാലയാന്തരീക്ഷത്തിൽ തങ്ങി നില്ക്കുന്നു .
മണ്മറഞ്ഞു പോയ നമ്പ്യാർ മാസ്റ്റർ, രാമവാര്യർ , അച്യുതൻ കുട്ടി മേനോൻ, കെ എം ഗോപാല പണിക്കർ , രാമകൃഷ്ണമേനോൻ , വി ശങ്കരപണിക്കർ, ഗോവിന്ദൻകുട്ടി മേനോൻ , പി അച്യുതൻ നായർ, മണി മാസ്റ്റർ എന്നിവർ തലമുറകളുടെ മനസ്സിൽ തങ്ങാതെ നില്ക്കുന്നു .
നാല് തലമുറകൾക്ക് വിദ്യയുടെ ഹരിശ്രീ പ്രദാനം ചെയ്ത ഈ വിദ്യാലയത്തിന്റെ വിദ്യാർഥികൾ സമൂഹത്തിന്റെ വെത്യസ്ത മേഖലകളിൽ ഉന്നത ശ്രേണിയിൽ എത്തിയിട്ടുണ്ട് .
യശഃശരീരനായ മടങ്ങോള്ളി ഗോവിന്ദ പണിക്കർ ,അല്ലിങ്ങൽ കൃഷ്ണൻ നായർ ,കെ എം വേണുഗോപാല പണിക്കർ ,ഇല്ലിക്കൽ രാമൻ ,ഇല്ലിക്കൽ ഗോവിന്ദൻ ,കരുവന്തൊടി കൃഷ്ണൻ മാസ്റർ ,വട്ടാടിയിൽ ശങ്കര പണിക്കർ ,കെ ഗോപാലകൃഷ്ണ പണിക്കർ ,കെ പി പത്മാവതി ടീച്ചർ ,കെ എം ശങ്കരൻ എന്നിവരും ഇന്ന് ജീവിച്ചിരിക്കുന്നു .
പള്ളിപ്പുറത്ത് ഗോപലാൻ നായർ ,കവിർമഠം വാസുണ്ണി പണിക്കർ മംഗലത്ത് ഗോവിന്ദൻ നമ്പൂതിരി (അനിയൻ മാസ്റർ ) എന്നിങ്ങനെ പല പ്രമുഖ വ്യക്തികളും ഇവിടുത്തെ പൂർവ വിദ്യാർത്ഥികളാണ് .
ശ്രീ പി ജി പണിക്കർ ,പി വി ഗോവിന്ദ വാരിയർ , പൂക്കാട്ട് പത്മനാഭൻ , പി വി ശങ്കര വാരിയർ , കെ എം പ്രസന്ന , മത്തളി ബാലകൃഷ്ണൻ , പി ഖദീജ എന്നിവർ മുൻകാല അധ്യാപകർ ആയിരുന്നു .
സി അയ്യപ്പൻ ,എം ടി സുബ്രമണ്യൻ ,പി അബ്ദുറഹ്മാൻ ,കെ രുഗ്മണി ,കെ വി വിലാസിനി , ടി പാത്തുമ്മ, കെ അബ്ദുസലാം ,വി എം അനിത ,എം മൊയ്തീൻകുട്ടി ,വി ജയപ്രകാശ് ,ഒ അനൂപ്‌ വി സുധീഷ്‌ ,പ്രസീത ,നീതു , സജിനി ,പി എൻ സനിൽ കുമാർ എന്നിവർ മുൻ വർഷങ്ങളിൽ ഇവിടെ സേവനം അനുഷ്ഠിച്ചവരാണ് .
ഇപ്പോൾ പി വി ചന്ദ്രിക ഹെഡ് മിസട്രസ്സും പി പ്രമീള ,എം ടി സാബിത ,പി ടി സരിത ,ഇ രാധിക , ജിബിൻ എം എന്നീ അദ്ധ്യാപകരും നൂറിൽ അധികം വിദ്യാർഥികളും ഈ വിദ്യാലയത്തിലുണ്ട് .
കീഴാറ്റൂരിലെ സാംസ്‌കാരിക നേതൃത്വത്തിന് നാന്ദികുറിച്ച യുവജന വായനശാലയുടെ ആദ്യ കാല പ്രവർത്തന കേന്ദ്രം ഈ വിദ്യാലയമായിരുന്നു .
സ്കൂളിന്റെ മുറ്റം ശരിയാക്കി എടുക്കാൻ നേതൃത്വം നല്കിയ പഴയ തലമുറയും റോഡ്‌ , വൈദ്യുതി , കുടിവെള്ളം , മറ്റു ഭൗതിക സാഹചര്യങ്ങൾ എന്നിവ നേടിയെടുത്ത പുതിയ തലമുറയും എന്നും സ്മരണീയമാണ് .
സ്കൂൾ വൈദ്യുതീകരണം ,ശുദ്ധജലവിതരണ പദ്ധതി , ഫ്ലാഗ് പോസ്റ്റ്‌ ,ലൈബ്രറി , അലമാര , കഞ്ഞിപ്പുര ,കക്കൂസ് , മൈക്ക് , എന്നിവ ഓരോ വർഷങ്ങളിലെ പി ടി എയുടെയും നാട്ടുകാരുടെയും ആത്മാർത്ഥമായ സഹകരണത്തിന്റെ പ്രതീകങ്ങളാണ് .
മുൻ എം എൽ എ , വി ശശികുമാറിന്റെ വകയായി കമ്പ്യൂട്ടറും സ്കൂളിനു ലഭിച്ചിട്ടുണ്ട് .
വിദ്യാലയത്തിന്റെ പേരിൽ സ്വന്തം ബ്ലോഗ്‌ ( http://www.alpskizhattur.blogspot.in/ )തുടങ്ങിയ മേലാറ്റൂർ ഉപജില്ലയിലെ ആദ്യ വിദ്യാലയമാണിത് .
നമ്മുടെ വിദ്യാലയത്തെ കുറിച്ചുള്ള വാർത്തകളും കുട്ടികളുടെ സൃഷ്‌ടികളും ഇന്റർനെറ്റ് സൗകര്യമുള്ളവർക്ക് ലോകത്തിന്റെ ഏത് കോണിലിരുന്നും കാണാം .
സ്വാതന്ത്ര്യദിനാഘോഷം ,റിപബ്ലിക് ദിനാഘോഷം, പഠന യാത്ര , വാർഷികം , എന്നിവ വളരെ നല്ല രീതിയിൽ എല്ലാ വർഷവും നടത്തി വരുന്നു .
വിദ്യാരംഗം ,ശാസ്ത്ര-ഗണിത, ആരോഗ്യ ക്ലബ് എന്നിവ വൈവിധ്യമാർന്ന പ്രവർത്തനങ്ങളിലൂടെ വിദ്യാലയത്തിനു ഉണർവേകുന്നു .
ഓരോ ക്ലാസിലെയും പഠനമികവ് പുലർത്തുന്ന കുട്ടികൾക്ക് പി ടി എ അംഗങ്ങൾ അവാർഡ്‌ നല്കുന്നു .
നാലാം ക്ലാസ്സിലെ ഉയർന്ന മാർക്ക്‌ നേടുന്ന കുട്ടിക്ക് പൊതിയിൽ നീലകണ്ഠൻ നമ്പൂതിരി സ്മാരക എൻഡോവ്മെന്റ് ,പൊതിയിൽ കുടുംബാംഗങ്ങൾ നല്കി വരുന്നു .
ഓരോ ക്ലാസ്സിലും അറബിക്കിനു ഉയർന്ന മാർക്ക് നേടുന്ന കുട്ടികൾക്കും അവാർഡ്‌ നല്കി വരുന്നു .
ഈ വിദ്യാലയത്തിലെ വിദ്യാർത്ഥികൾ കഴിഞ്ഞ വർഷങ്ങളിൽ എൽ എസ് എസ് നേടിയിട്ടുണ്ട് .
കേന്ദ്ര ഗവൺമെന്റ് നല്കി വരുന്ന ന്യൂന പക്ഷ സ്കോളർഷിപ്പും വിദ്യാലയത്തിലെ കുട്ടികൾക്ക് ലഭിച്ചിട്ടുണ്ട് .
കുട്ടികളുടെ സർവൊന്മുഖമായ വികസനം ലക്ഷ്യമാക്കി പഞ്ചായത്ത് നടപ്പാക്കുന്ന വിജയഭേരി , സർഗസംഗമം , ലൈബ്രറി പുസ്തകങ്ങളുടെ വിതരണം , പത്രമാസികകളുടെ വിതരണം എന്നിവ ഓരോ വർഷവും ഫലപ്രദമായി വിനിയോഗിക്കുന്നു .
സാധാരണക്കാരുടെ മക്കൾ പഠിക്കുന്ന ഈ വിദ്യാലയം ഏതു രംഗത്തും സ്വന്തം കയ്യൊപ്പ് പതിപ്പിച്ചിട്ടുണ്ട്
എ.ഐ. ആർട്ടിഫിഷ്യൽ ഇന്റലിജൻസ് ഇംഗ്ലീഷ് വിലാസം https://ml.wikipedia.org/wiki/A.
I._Artificial_Intelligence
2001-ൽ സ്റ്റീവൻ സ്പിൽബർഗ് സംവിധാനം ചെയ്ത് പുറത്തിറങ്ങിയ അമേരിക്കൻ ശാസ്ത്രകഥാ ചലച്ചിത്രമാണ് എ.ഐ. ആർട്ടിഫിഷ്യൽ ഇന്റലിജൻസ് .
1969-ൽ ബ്രയാൻ അൽഡിസ് രചിച്ച സൂപ്പർടോയ്സ് ലാസ്റ്റ് ഓൾ സമ്മർ ലോങ് എന്ന കഥയെ ആസ്പദമാക്കിയാണ് സ്പിൽബർഗ് , ചിത്രത്തിന്റെ തിരക്കഥ രചിച്ചത്.
കാത്‌ലീൻ കെന്നഡി , സ്പിൽബർഗ്, ബോണി കർട്ടിസ് എന്നിവർ ചേർന്ന് നിർമ്മിച്ച ഈ ചലച്ചിത്രത്തിൽ ഹെയ്‌ലി ജോയൽ ഓസ്‌മെന്റ് , ജൂഡ് ലോ , ഫ്രാൻസ് ഓ'കോണർ , ബ്രെൻഡൻ ഗ്ലീസൺ , വില്യം ഹർട്ട് എന്നിവരാണ് കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നത്.
ഭാവിയിലെ കാലാവസ്ഥാ വ്യതിയാനന്തര സമൂഹത്തെക്കുറിച്ചുള്ള ഈ ചലച്ചിത്രം, പ്രണയിക്കാനുള്ള കഴിവുകളുള്ള പ്രോഗ്രാം ചെയ്ത ആൻഡ്രോയ്ഡായ ഡേവിഡിന്റെ (ഓസ്‌മെന്റ്) കഥയാണ് എ.ഐയുടെ ഉള്ളടക്കം.
2016-ൽ ബിബിസി നടത്തിയ സർവേയിൽ 2000-നു ശേഷമുള്ള ഏറ്റവും നല്ല ചിത്രങ്ങളുടെ പട്ടികയിൽ 83ാം സ്ഥാനം എ.ഐ നേടി.
അഭിനേതാക്കൾ ഹെയ്‌ലി ജോയൽ ഓസ്‌മെന്റ് - ഡേവിഡ് ജൂഡ് ലോ - ജിഗ്ലോ ജോ ഫ്രാൻസ് ഓ'കോണർ - മോണിക്ക സ്വിന്റൺ സാം റോബർഡ്സ് - ഹെൻറി സ്വിന്റൺ ജേക്ക് തോമസ് - മാർട്ടിൻ സ്വിന്റൺ വില്യം ഹർട്ട് - പ്രൊഫസർ അലൻ ഹോബി ബ്രെൻഡൻ ഗ്ലീസൻ - ലോഡ് ജോൺസൺ-ജോൺസൺ ജാക്ക് എയ്ഞ്ചൽ - ടെഡി (ശബ്ദം) റോബിൻ വില്യംസ് - ഡോ. നോ (ശബ്ദം) ബെൻ കിങ്‌സ്‌ലി - സ്പെഷ്യലിസ്റ്റ് (ശബ്ദം) മെറിൽ സ്ട്രീപ് - ദ ബ്ലൂ ഫെയറി (ശബ്ദം) ക്രിസ് റോക്ക് - കോമേഡിയൻ റോബോട്ട് (ശബ്ദം) നിർമ്മാണം ചിത്രീകരണം
2000 ജൂലൈ 10-നാണ് ചിത്രത്തിന്റെ ചിത്രീകരണം ആരംഭിക്കാൻ തീരുമാനിച്ചിരുന്നതെങ്കിലും പിന്നീട് ഓഗസ്റ്റ് മാസത്തേയ്ക്ക് നീട്ടിവച്ചു.
ഒറിഗണിലെ ഓക്സ്ബോ റീജണൽ പാർക്കിൽ ഏതാനും ആഴ്ചകൾ ചിത്രീകരണം നടത്തിയ ശേഷം വാർണർ ബ്രോസ്.
സ്റ്റുഡിയോസിന്റെ സൗണ്ട് സ്റ്റേജുകളും കാലിഫോർണിയയിലെ ലോങ് ബീച്ചിലെ സ്പ്രൂസ് ഗൂസ് ഡോമിലുമായാണ് ഭൂരിഭാഗം ദൃശ്യങ്ങളും ചിത്രീകരിച്ചത്.
സ്റ്റേജ് 16-ലാണ് സ്വിന്റൺ ഹൗസ് നിർമ്മിച്ചത്.
കൂടാതെ സ്റ്റേജ് 20ൽ റോജ് സിറ്റിയും മറ്റ് ദൃശ്യങ്ങളും ചിത്രീകരിച്ചു.
ചലച്ചിത്ര നിർമ്മാണത്തിൽ കുബ്രിക്കിന്റെ ശൈലിയെ അനുകരിച്ചായിരുന്നു സ്പിൽബർഗ്, ചിത്രം സംവിധാനം ചെയ്തത്.
അഭിനേതാക്കൾക്ക് മുഴുവൻ തിരക്കഥയും നൽകിയിരുന്നില്ല.
കൂടാതെ ചിത്രീകരണ സ്ഥലങ്ങളിൽ മാധ്യമപ്രവർത്തകരെ പ്രവേശിപ്പിക്കുകയും ചെയ്തിരുന്നില്ല.
സോഷ്യൽ റോബോട്ടിക്സ് വിദഗ്ദ്ധ സിന്തിയ ബ്രസൽ ചിത്രത്തിന്റെ നിർമ്മാണ സമയത്ത് സാങ്കേതിക ഉപദേഷ്ടാവായി പ്രവർത്തിച്ചിരുന്നു.
ഹെയ്‌ലി ജോയൽ ഓസ്‌മെന്റും ജൂഡ് ലോയും പ്രോസ്തെറ്റിക് മേക്കപ്പ് രീതി എല്ലാ ദിവസവും ഉപയോഗിച്ചിരുന്നു.
എ.ഐ.യുടെ ചിത്രീകരണം പൂർത്തിയായ ഉടൻ തന്നെ തന്റെ അടുത്ത ചലച്ചിത്രമായ മൈനോറിറ്റി റിപ്പോർട്ടിന്റെ ചിത്രീകരണം സ്പിൽബർഗ് ആരംഭിച്ചിരുന്നു.
റിലീസ് പ്രചാരണം
വാർണർ ബ്രോസ്, ചിത്രത്തിന്റെ പ്രചാരണത്തിനായി ദ ബീസ്റ്റ് എന്ന പേരിൽ ഒരു റിയാലിറ്റി ഗെയിം പുറത്തിറക്കിയിരുന്നു.
ന്യൂയോർക്ക് നഗരത്തിൽ നാൽപ്പതിലധികം വെബ്സൈറ്റുകൾ അറ്റോമിക് പിക്ചേഴ്സ് നിർമ്മിച്ചിരുന്നു.
സൈബർട്രോണിക്സ് കോർപ്പറേഷന്റെ വെബ്‌സൈറ്റും ഇത്തരത്തിൽ സൃഷ്ടിച്ചിരുന്നു.
ദ ബീസ്റ്റിന്റെ കഥയുടെ തുടർച്ചയായി ചിത്രത്തെ ആസ്പദമാക്കി എക്സ് ബോക്സ് വീഡിയോ ഗെയിമുകൾക്കു കീഴിൽ ഒരു വീഡിയോ ഗെയിം പരമ്പര ആരംഭിക്കാൻ ശ്രമങ്ങളുണ്ടായെങ്കിലും പിന്നീട് അത് വികസിപ്പിക്കപ്പെട്ടില്ല.
2001 ൽ നടന്ന വെനീസ് ഫിലിം ഫെസ്റ്റിവലിൽ എ.ഐ. പ്രദർശിപ്പിച്ചിരുന്നു.
2001 ജൂൺ 29ന് അമേരിക്കൻ ഐക്യനാടുകളിലെ 3,242 തിയേറ്ററുകളിലാണ് ചിത്രം റിലീസ് ചെയ്തത്.
പുറത്തിറങ്ങിയ ആദ്യ വാരത്തിന്റെ അവസാനം $29,352,630 നേടുകയുണ്ടായി.
അമേരിക്കയിൽ ചിത്രം, $78.62 മില്യൺ നേടുകയും മറ്റ് വിദേശ രാജ്യങ്ങളിൽനിന്നും ആകെ $78.62 മില്യൺ നേടുകയും ചെയ്തിരുന്നു.
ആകെ $235.93 മില്യണാണ് എ.ഐ നേടിയത്.
വിഷ്വൽ ഇഫ്ക്ട്സ് സൂപ്പർവൈസർ ഡെന്നിസ് മുറെൻ, സ്റ്റാൻ വിൻസ്റ്റൺ, മൈക്കൽ ലാൻഡിയെറി, സ്കോട്ട് ഫാറർ എന്നിവർ മികച്ച വിഷ്വൽ ഇഫക്ട്സിനുള്ള അക്കാദമി പുരസ്കാരത്തിന് നാമനിർദ്ദേശം ചെയ്യപ്പെട്ടിരുന്നു.
കൂടാതെ ജോൺ വില്യംസും മികച്ച സംഗീതത്തിനുള്ള അക്കാദമി പുരസ്കാരത്തിന് നാമനിർദ്ദേശം ചെയ്യപ്പെട്ടിരുന്നു.
സ്റ്റീവൻ സ്പിൽബർഗ്, ജൂഡ് ലോ, വില്യംസ് എന്നിവർക്ക് എ.ഐയിലെ പ്രവർത്തനങ്ങൾക്ക് ഗോൾഡൻ ഗ്ലോബ് പുരസ്കാരം ലഭിച്ചിരുന്നു.
എ.ഐ. യ്ക്ക് 5 സാറ്റേൺ അവാർഡുകൾ ലഭിക്കുകയുണ്ടായി.
മികച്ച ശാസ്ത്രകഥാ ചലച്ചിത്രം, മികച്ച കഥ, മികച്ച യുവ നടൻ എന്നീ പുരസ്കാരങ്ങളാണ് എ.ഐ.യ്ക്ക് ലഭിച്ചത്.ref name="Saturn"/ പുരസ്കാരം തീയതി വിഭാഗം ജേതാവ് ഫലം Ref(s) അക്കാദമി പുരസ്കാരം മാർച്ച് 24, 2002 മികച്ച പശ്ചാത്തലസംഗീതം ജോൺ വില്യംസ് നാമനിർദ്ദേശം മികച്ച വിഷ്വൽ ഇഫക്ട്സ് ഡെന്നിസ് മുറെൻ, സ്റ്റാൻ വിൻസ്റ്റൺ, മൈക്കൽ ലാൻഡിയെറി, സ്കോട്ട് ഫാറർ നാമനിർദ്ദേശം ബ്രിട്ടീഷ് അക്കാദമി ചലച്ചിത്ര പുരസ്കാരം ഫെബ്രുവരി 24, 2002 മികച്ച വിഷ്വൽ ഇഫക്ട്സ് ഡെന്നിസ് മുറെൻ, സ്റ്റാൻ വിൻസ്റ്റൺ, മൈക്കൽ ലാൻഡിയെറി, സ്കോട്ട് ഫാറർ നാമനിർദ്ദേശം ചിക്കാഗോ ഫിലിം ക്രിട്ടിക്സ് അസോസിയേഷൻ ഫെബ്രുവരി 25, 2002 മികച്ച സഹനടൻ ജൂഡ് ലോ നാമനിർദ്ദേശം മികച്ച സംഗീത സംവിധായകൻ ജോൺ വില്യംസ് നാമനിർദ്ദേശം മികച്ച ഛായാഗ്രാഹകൻ ജാനുസ് കമിൻസ്കി നാമനിർദ്ദേശം എംപയർ അവാർഡ് ഫെബ്രുവരി 5, 2002 മികച്ച ചിത്രം എ.ഐ. ആർട്ടിഫിഷ്യൽ ഇന്റലിജൻസ് നാമനിർദ്ദേശം മികച്ച സംവിധായകൻ സ്റ്റീവൻ സ്പിൽബർഗ് നാമനിർദ്ദേശം മികച്ച നടൻ ഹെയ്‌ലി ജോയൽ ഓസ്‌മെന്റ് നാമനിർദ്ദേശം മികച്ച നടി ഫ്രാൻസസ് ഓ'കോണർ നാമനിർദ്ദേശം ഗോൾഡൻ ഗ്ലോബ് പുരസ്കാരം ജനുവരി മികച്ച സംവിധായകൻ സ്റ്രീവൻ സ്പിൽബർഗ് നാമനിർദ്ദേശം മികച്ച സഹനടൻ ജൂഡ് ലോ നാമനിർദ്ദേശം മികച്ച സംഗീതം ജോൺ വില്യംസ് നാമനിർദ്ദേശം സാാറ്റേൺ പുരസ്കാരം ജൂൺ 10, 2002 മികച്ച ശാസ്ത്രകഥാ ചലച്ചിത്രം എ.ഐ. ആർട്ടിഫിഷ്യൽ ഇന്റലിജൻസ് വിജയിച്ചു മികച്ച കഥ സ്റ്റീവൻ സ്പിൽബർഗ് നാമനിർദ്ദേശം മികച്ച കഥ വിജയിച്ചു മികച്ച നടി ഫ്രാൻസസ് ഓ'കോണർ നാമനിർദ്ദേശം മികച്ച യുവ അഭിനേതാവ് ഹെയ്‌ലി ജോയൽ ഓസ്‌മെന്റ് വിജയിച്ചു മികച്ച സ്പെഷ്യൽ ഇഫക്ട്സ് ഡെന്നിസ് മുറെൻ, സ്റ്റാൻ വിൻസ്റ്റൺ, മൈക്കൽ ലാൻഡിയെറി, സ്കോട്ട് ഫാറർ വിജയിച്ചു മികച്ച സംഗീതം ജോൺ വില്യംസ് വിജയിച്ചു യങ് ആർട്ടിസ്റ്റ് പുരസ്കാരം ഏപ്രിൽ 7, 2002 മികച്ച യുവ അഭിനേതാവ് ഹെയ്‌ലി ജോയൽ ഓസ്‌മെന്റ് നാമനിർദ്ദേശം മികച്ച യുവ സഹനടൻ ജാക്ക് തോമസ് വിജയിച്ചു അവലംബം 1 2 ↑ ↑ 1 2 Haley Joel Osment, A Portrait of David, 2001, Warner Home Video ; DreamWorks ↑ Jude Law, A Portrait of Gigolo Joe, 2001, Warner Home Video; DreamWorks 1 2 3 ↑ ↑ ↑ ↑ Christopher "Fangorn" Baker , Rick Carter , A.I. From Drawings to Sets, 2001, Warner Home Video; DreamWorks ↑ ↑ Bob Ringwood, Dressing A.I. , 2001, Warner Home Video; DreamWorks ↑ ↑ ↑ 1 2 1 2 ↑ ↑ ↑ ↑ ↑ ↑ പുറം കണ്ണികൾ ഔദ്യോഗിക വെബ്സൈറ്റ് A.I. Artificial Intelligence ഇന്റർനെറ്റ് മൂവി ഡാറ്റാബേസിൽ A.I. Artificial Intelligence ഓൾമുവീയിൽ റോട്ടൻ ടൊമാറ്റോസിൽ നിന്ന് A.I. Artificial Intelligence ബോക്സ് ഓഫീസ് മോജോയിൽ നിന്ന് A.I. Artificial Intelligence
എ.ഐ.സി.സി. ഇംഗ്ലീഷ് വിലാസം https://ml.wikipedia.org/wiki/All_India_Congress_Committee
ഇന്ത്യൻ നാഷണൽ കോൺഗ്രസ് പാർട്ടിയുടെ അദ്ധ്യക്ഷ സമിതിയാണ് അഖിലേന്ത്യാ കോൺഗ്രസ് കമ്മിറ്റി.
ഓൾ ഇന്ത്യാ കോൺഗ്രസ് കമ്മിറ്റി എന്നതിന്റെ ചുരുക്കെഴുത്തായ എ.ഐ.സി.സി. എന്നാണ് ഈ സമിതി പൊതുവെ അറിയപ്പെടുന്നത്.
വിവിധ സംസ്ഥാനങ്ങളിൽനിന്ന് തെരഞ്ഞെടുക്കപ്പെട്ടവർ ഉൾപ്പെടുന്ന എ.ഐ.സി.സി.യിൽ ആയിരത്തോളം അംഗങ്ങളാണുള്ളത്.
കോൺഗ്രസ് പ്രവർത്തകസമിതി അംഗങ്ങളെയും പാർട്ടി പ്രസിഡൻറിനെയും തെരഞ്ഞെടുക്കുന്നത് എ.ഐ.സി.സിയാണ്.
കോൺഗ്രസ് പ്രസിഡൻറ് നിർണയിക്കുന്ന ജനറൽ സെക്രട്ടറിമാരും മറ്റ് ഭാരവാഹികളും പ്രവർത്തകസമിതി അംഗങ്ങളും ഉൾപ്പെടുന്നതാണ് എ.ഐ.സി.സി. നിർവഹാക സമിതി.
കോൺഗ്രസിന്റെയും എ.ഐ.സി.സി.യുടെയും നിലവിലുള്ള അദ്ധ്യക്ഷൻ സോണിയ ഗാന്ധി ആണ്.
ആൻഡമാൻ ആൻഡ് നിക്കോബാർ ഐലൻ്റ്സ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ഇംഗ്ലീഷ് വിലാസം https://ml.wikipedia.org/wiki/Andaman_and_Nicobar_Islands_Institute_of_Medical_Sciences
ഇന്ത്യയിലെ കേന്ദ്രഭരണ പ്രദേശമായ ആൻഡമാൻ ആൻഡ് നിക്കോബാർ ദ്വീപ് സമൂഹത്തിലെ പോർട്ട് ബ്ലെയറിലെ ഒരു മെഡിക്കൽ സ്കൂളാണ് ആൻഡമാൻ ആൻഡ് നിക്കോബാർ ഐലൻ്റ്സ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, പോർട്ട് ബ്ലയർ .
100% ആൻഡമാൻ നിക്കോബാർ ഗവ.
അഡ്മിനിസ്ട്രേഷന് കീഴിൽ ആൻഡമാൻ നിക്കോബാർ മെഡിക്കൽ എഡ്യൂക്കേഷൻ ആൻഡ് റിസർച്ച് സൊസൈറ്റി (ANIMERS) സ്ഥാപിച്ച കോളേജ് ആണ് ഇത്. 'നിലവിലുള്ള ജില്ലാ/റഫറൽ ആശുപത്രികളോട് അനുബന്ധിച്ച് പുതിയ (58 കോളേജുകൾ) മെഡിക്കൽ കോളേജുകൾ സ്ഥാപിക്കുന്നതിനുള്ള' കേന്ദ്രാവിഷ്കൃത പദ്ധതിക്ക് കീഴിലാണ് മെഡിക്കൽ സ്കൂൾ സ്ഥാപിച്ചത്.
ഒരു വർഷത്തിൽ താഴെയുള്ള റെക്കോർഡ് സമയത്താണ് കോളേജ് സ്ഥാപിക്കപ്പെട്ടത് സ്ഥാനം
പോർട്ട് ബ്ലയറിൽ നാഷണൽ മെമ്മോറിയൽ സെല്ലുലാർ ജയിൽ കോംപ്ലക്‌സിന് അടുത്തായി അറ്റ്ലാന്റ പോയിന്റിലാണ് ഇത് സ്ഥിതിചെയ്യുന്നത്.
കോളേജിന്റെ സ്ഥിരമായ സ്ഥാനമായ കോർബിൻസ് കോവ്, സൗത്ത് പോയിന്റ്, പോർട്ട് ബ്ലെയർ, സൗത്ത് ആൻഡമാനിൽ പുതിയ അടിസ്ഥാന സൗകര്യങ്ങൾ നിർമ്മിച്ചു വരുന്നു.
ജിബി പന്ത് ഹോസ്പിറ്റൽ മുഴുവൻ ആൻഡമാൻ നിക്കോബാർ ദ്വീപുകൾക്കും ഒരു റഫറൽ ആശുപത്രിയായി പ്രവർത്തിക്കുന്നു.
ഇവി മിക്കവാറും എല്ലാ ജനറൽ സ്പെഷ്യാലിറ്റികളും ഉണ്ട്.
പുതിയ ഒപിഡി ബ്ലോക്കിൽ ഔട്ട്‌പേഷ്യന്റ് വിഭാഗം, റിസപ്ഷൻ/സെൻട്രൽ രജിസ്‌ട്രേഷൻ, ഡയഗ്നോസ്റ്റിക് ലബോറട്ടറികൾ, ബ്ലഡ് ബാങ്ക്, ഓഡിറ്റോറിയം/ലക്ചർ ഹാൾ എന്നിവയുണ്ട്.
വരുമാനം, ഇൻഷുറൻസ് നില, വംശം, ലിംഗഭേദം, ഉത്ഭവ രാജ്യം എന്നിവ പരിഗണിക്കാതെ ആശുപത്രി നൽകുന്ന സേവനങ്ങൾ 100% സൗജന്യമാണ്.
വകുപ്പുകൾ അനസ്തേഷ്യോളജി അനാട്ടമി ബയോകെമിസ്ട്രി കമ്മ്യൂണിറ്റി മെഡിസിൻ ദന്തചികിത്സ ഡെർമറ്റോളജി ഇഎൻടി ഫോറൻസിക് മെഡിസിൻ മെഡിസിൻ മൈക്രോബയോളജി ഒബ്സ്റ്റട്രിക്സ് ഗൈനക്കോളജി ഒഫ്താൽമോളജി ഓർത്തോപീഡിക്സ് പീഡിയാട്രിക്സ് പതോളജി ഫാർമക്കോളജി ശരീരശാസ്ത്രം സൈക്യാട്രി റേഡിയോളജി ശസ്ത്രക്രിയ ടിബിയും നെഞ്ചും പ്രവേശനം
ബാച്ചിലർ ഓഫ് മെഡിസിൻ, ബാച്ചിലർ ഓഫ് സർജറി (എം‌ബി‌ബി‌എസ്) വിദ്യാർത്ഥികളുടെ ബിരുദ പ്രോഗ്രാമിനായി കോളേജ് പ്രതിവർഷം 100 വിദ്യാർത്ഥികളെ പ്രവേശിപ്പിക്കുന്നു.
നാഷണൽ എലിജിബിലിറ്റി ആൻഡ് എൻട്രൻസ് ടെസ്റ്റിലെ (നീറ്റ്) പ്രകടനത്തിന്റെ അടിസ്ഥാനത്തിലാണ് ഉദ്യോഗാർത്ഥികളെ തിരഞ്ഞെടുക്കുന്നത്.
ലഭ്യമായ ബിരുദ തസ്തികകളിൽ 75% ആൻഡമാൻ നിക്കോബാർ ദ്വീപുകളിലെ വിദ്യാർത്ഥികൾക്കും 10% എൻആർഐകൾക്കും 15% അഖിലേന്ത്യാ ക്വാട്ടയ്ക്കും സംവരണം ചെയ്തിരിക്കുന്നു.
ആൻഡമാൻ കോബ്ര അല്ലെങ്കിൽ ആൻഡമാൻ സ്പിറ്റിങ്ങ് കോബ്ര (Naja sagittifera) ആന്തമാൻ നിക്കോബാർ ദ്വീപുകളിൽ കാണപ്പെടുന്ന വിഷം ചീറ്റുന്ന മൂർഖന്റെ ഇനമാണ്.
ഇവയുടെ കടിയേറ്റാൽ തലവേദന, ഓക്കാനം, ഛർദ്ദി, വയറുവേദന,  പക്ഷാഘാതം തുടങ്ങിയ ലക്ഷണങ്ങൾ ഉണ്ടാകാം.
ഇത് കുറച്ച് മണിക്കൂറിനുള്ളിൽ കൂടിയേക്കാം അല്ലെങ്കിൽ 12 മണിക്കൂർ വൈകാം.
നാവ് പുറംതള്ളൽ, വീഴ്ച, അവയവ ബലഹീനത, അവസാനമായി ശ്വസന പക്ഷാഘാതം എന്നിവയുടെ ആപേക്ഷിക നിരക്ക് പഠനങ്ങൾക്കിടയിൽ വ്യത്യാസപ്പെട്ടിരിക്കുന്നു, പക്ഷാഘാതം ഏകദേശം 50% കേസുകളിലും സംഭവിക്കുന്നു.
കടിയേറ്റ സ്ഥലത്തെ അണുബാധയും സാധാരണമാണ്, 58% കേസുകൾ വരെ.
വരണ്ട കടികൾ (Dry bite) ഏകദേശം 20-40% .
https://reptile-database.reptarium.cz/species?genus=Naja species=sagittifera ↑
ആൻഡമാൻ വെള്ളിക്കെട്ടൻ
ആന്തമാൻ ദ്വീപുകൾൽ കാണപ്പെടുന്ന വെള്ളിക്കെട്ടൻന്റെ ഇനമാണ്
സൗത്ത് ആൻഡമാൻ ക്രൈറ്റ്(Bungars andamanensis) , അവലംബം Biswas S; Sanyal D P 1978 A new species of krait of the genus Bungarus Daudin, 1803 (Serpentes: Elapidae) from the Andaman Island.
J. Bombay Nat.
75 (1): 179-183 Das, I. 1999.
Biogeography of the amphibians and reptiles of the Andaman and Nicobar Islands, India.
In: Ota.
H (Editor), Tropical Island Herpetofauna: Origin, Current Diversity, and Conservation.
Elsevier Science, Amsterdam, Holland.
43-77 Harikrishnan, S., Vasudevan, K., Choudhury, B. C. (2010).
A review of herpetofaunal species descriptions and studies from Andaman and Nicobar Islands, with an updated checklist.
In Ramakrishna, Raghunathan, C. and Sivaperuman, C. (Eds) 2010.
Recent Trends in Biodiversity of Andaman and Nicobar Islands: 1-542 (Published by the Director, Zool. Surv. India, Kolkata) Slowinski J B. 1994 A phylogenetic analysis of Bungarus (Elapidae) based on morphological characters.
Journal of Herpetology 28 (4): 440–446.
ആൻഡലൂഷ്യ ഇംഗ്ലീഷ് വിലാസം https://ml.wikipedia.org/wiki/Andalusia
യൂറോപ്പിൽ ഐബീരിയ ഉപദ്വീപിൽ മധ്യകാലഘട്ടങ്ങളിൽ നിലവിലിരുന്ന മുസ്ലീം രാജ്യങ്ങൾ ഉൾ​പ്പെട്ടിരുന്ന ഭൂവിഭാഗത്തിന്റെ പൊതുസംജ്ഞയാണ് ആൻഡലൂഷ്യ എന്നറിയപ്പെടുന്ന അൽ അന്തലൂസ് ( അറബി : الأَنْدَلُس ‬ ) .
ഈ പ്രദേശം ഇപ്പോൾ സ്പെയിനിന്റെ ഭാഗമാണ്.
അറബിഭാഷയിൽ ജസീറത്ത് അൽ ആന്തലൂസ് എന്നും അറിയപ്പെട്ടിരുന്ന ഈ പ്രദേശം സ്പെയിനിന്റെ എട്ടു പ്രവിശ്യകളായി വിഭജിക്കപ്പെട്ടിരിക്കുന്നു.
എ.ഡി. അഞ്ചാം നൂറ്റാണ്ടിൽ വാൻഡൽ വർഗക്കാർ അധിവസിച്ചിരുന്നതുകൊണ്ട് ആ വർഗനാമത്തിൽനിന്നാണ് ആൻഡലൂഷ്യ എന്ന പദം നിഷ്പന്നമായതെന്നാണ് പണ്ഡിതമതം.
വാൻഡൽ വർഗക്കാരെ അറബിഭാഷയിൽ അൽ ആൻദലിഷ് എന്നാണ് വിളിച്ചുവന്നിരുന്നത്.
ഒരു ഘട്ടത്തിൽ ഉപദ്വീപിന്റെ സിംഹഭാഗവും കയ്യടക്കിയ ഉമയ്യദ് ഭരണ പ്രവിശ്യ പിന്നീട് ശോഷിച്ച് പല താഇഫകളായി ഭിന്നിക്കുകയും പിന്നീട് നാമാവശേഷമാവുകയും ചെയ്തു .
711-ൽ ആരംഭിച്ച അന്തലൂസ് ഭരണകൂടങ്ങൾ 1492-ൽ ഗ്രാനഡയുടെ പതനത്തോടെയാണ് തുടച്ചുനീക്കപ്പെടുന്നത് .
സ്പെയിനിലെ വിസിഗോത്തുകളുടെ ഭരണത്തിനോട് കഠിനമായ വെറുപ്പുണ്ടായിരുന്ന കാലയളവിൽ (എ.ഡി. 8-ആം നൂറ്റാണ്ട്) അറബികൾ ഐബീരിയ ആക്രമിച്ചു.
ഉത്തരാഫ്രിക്കയിൽ അധികാരം ഉറപ്പിക്കുകയും, ഇഫ്രിക്ക, മഗ്രിബ് എന്നീ പ്രദേശങ്ങളുടെ ഗവർണറായി മൂസാ ഇബ്നുനുസയർ നിയമിതനാവുകയും ചെയ്തത് ആൻഡലൂഷ്യ ആക്രമിക്കുന്നതിനുള്ള സാഹചര്യങ്ങൾ സൃഷ്ടിച്ചു.
ബെർബെർ വർഗത്തിലെ യോദ്ധാവായ താരിഖ് ബിൻ സിയാദ് 710 ജൂലൈയിൽ മെഡിറ്ററേനിയൻ കടൽ കടന്ന് ഐബീരിയ ഉപദ്വീപിന്റെ ദക്ഷിണഭാഗത്ത് വിജയകരമായ ഒരാക്രമണം നടത്തി.
ഈ വിജയത്തിൽനിന്നു പ്രചോദനം നേടിയ മൂസാ ഇബ്നുനുസയറിന്റെ സൈന്യാധിപനായ താരിഖ് 711 ഏപ്രിൽ മേയ് മാസങ്ങളിൽ ഒരു സേനയുമായി മെഡിറ്ററേനിയൻ കടൽ കടന്ന് ആൻഡലൂഷ്യയിൽ എത്തി.
അവിടത്തെ വിസിഗോത്ത് രാജാവായ റോഡറിക്ക്, താരിഖിന്റെ മുസ്ലിം സേനകളുമായുള്ള യുദ്ധത്തിൽ പരാജയപ്പെട്ടു (711 ജൂലൈ 19); ഐബീരിയ ഉപദ്വീപിലെ നഗരങ്ങൾ ഒന്നൊന്നായി താരിഖ് കീഴടക്കി.
ഗവർണറായിരുന്ന മൂസാ ഇബ്നുനുസയറും ആൻഡലൂഷ്യയിൽ സൈന്യസമേതമെത്തി.
ഇങ്ങനെ താരിഖും മൂസയും ഐബീരിയ ഉപദ്വീപിന്റെ ഭൂരിഭാഗം പ്രദേശങ്ങളും കീഴടക്കി.
ഈ അവസരത്തിൽ ഖലീഫയായിരുന്ന അൽവലീദ് ആൻഡലൂഷ്യയിലെ ആക്രമണങ്ങൾ മതിയാക്കി ഉടൻ ദമാസ്കസിലേക്കു മടങ്ങാനായി അദ്ദേഹത്തിന്റെ ഗവർണറായ മൂസയോടും സൈനിക നേതാവായ താരിഖിനോടും ആവശ്യപ്പെട്ടു.
അതനുസരിച്ച് സ്ഥലംവിട്ട ഇവർ പിന്നീട് ആൻഡലൂഷ്യയിൽ മടങ്ങിയെത്തിയില്ല.
ഖലീഫയുടെ ഗവർണർമാരായി (വാലി) പലരും ആൻഡലൂഷ്യ ഭരിച്ചു.
ഈ കാലഘട്ടത്തിൽ വിവിധ അറബിഗോത്രങ്ങളിൽ​പ്പെട്ടവർ തമ്മിൽ ആഭ്യന്തരയുദ്ധത്തിലേർ​പ്പെട്ടിരുന്നതുകൊണ്ട് ആൻഡലൂഷ്യയിൽ സമാധാനം നിലനിന്നില്ല.
മാർവാനിദ് കാലഘട്ടം
അബ്ദുൽ റഹ്മാൻ ഇബ്നുമുആവിയ്യ ആൻഡലൂഷ്യയിലെ ഗവർണറെ (യൂസഫ് ഇബ്നു അബ്ദുൽ റഹ്മാൻ അൽഫിഹ്റി) തോല്പിച്ചശേഷം കൊർദോവയിൽവച്ച് അമീർ ആയി സ്വയം പ്രഖ്യാപിച്ചു (756 മേയ് 15).
മാർവാനിദ് കാലഘട്ടമെന്നറിയപ്പെടുന്ന അടുത്ത 100 വർഷക്കാലത്തിനുള്ളിൽ ആൻഡലൂഷ്യയിൽ സമാധാനം പുലർത്താനും അതിർത്തികൾ സംരക്ഷിക്കാനും അവിടത്തെ ഭരണാധികാരികൾക്ക് പല യുദ്ധങ്ങളിലും ഏർ​പ്പെടേണ്ടിവന്നു.
അബ്ദുൽ റഹ്മാൻ II ആണ് ഈ കാലഘട്ടത്തിലെ ഏറ്റവും പ്രധാനപ്പെട്ട ഭരണാധികാരി.
അദ്ദേത്തിന്റെ അനന്തരഗാമികളുടെ കാലത്തും രാജ്യത്ത് അസമാധാനനിലയാണുണ്ടായിരുന്നത്.
ആൻഡലൂഷ്യ കാടുകൾ
അബ്ദുൽ റഹ്മാൻ III-ന്റെ 50 വർഷക്കാലത്തെ ഭരണം ആൻഡലൂഷ്യയുടെ ചരിത്രത്തിലെ സുപ്രധാന ഘട്ടമാണ്.
ഇദ്ദേഹത്തിന്റെ മരണശേഷം (961 നവംബർ 4) അൽഹക്കം II ഭരണാധിപനായി; അദ്ദേഹത്തിന്റെ ഭരണകാലം സമാധാനപൂർണമായിരുന്നു.
അന്ന് കൊർദോവ, ലോകത്തിന്റെ ആഭരണം (Ornament of the World) എന്ന അപരനാമത്തിൽ പ്രശസ്തി ആർജിച്ചു.
മുസ്ലിംലോകത്തിന്റെ പ്രധാന കേന്ദ്രമായിരുന്നു കൊർദോവ.
പിന്നീട് ഭരണാധികാരം പിടിച്ചെടുത്തത് അൽമൻസൂർ (മുഹമ്മദ് ഇബ്നു അബി അമീർ) ആയിരുന്നു.
അദ്ദേഹം സമീപ ക്രൈസ്തവ രാജ്യങ്ങളുമായി സംഘർഷത്തിലേർപ്പെട്ടു.
ഉത്തരകസ്റ്റീലുമായുള്ള യുദ്ധം കഴിഞ്ഞു മടങ്ങിവരവേ അൽ മൻസൂർ നിര്യാതനായി (1002 ഓഗസ്റ്റ് 9).
അൽമൻസൂറിന്റെ കാലത്ത് ആൻഡലൂഷ്യ ശക്തമായ രാഷ്ട്രമായിരുന്നു.
അദ്ദേഹത്തെത്തുടർന്നു അബ്ദുൽ മാലിക്ക്, അബ്ദുൽ റഹ്മാൻ എന്നിവർ ആൻഡലൂഷ്യ ഭരിച്ചു.
ആൻഡലൂഷ്യയിലെ ഖലീഫമാരുടെ ആധിപത്യത്തിന് ഉടവുതട്ടിയതിനെത്തുടർന്ന് അവിടെ അനവധി സ്വതന്ത്രരാജ്യങ്ങൾ ഉടലെടുത്തവയിൽ സെവിൽ, ഗ്രനാഡ, ടൊളീഡൊ, സാരഗോസ, ബഡജോസ് എന്നിവ പ്രധാനപ്പെട്ടവയായിരുന്നു.
11-ആം നൂറ്റാണ്ടിൽ സ്പെയിനിലെ ക്രൈസ്തവ രാജാക്കൻമാർ സംഘടിതമായി ആൻഡലൂഷ്യയിലെ മുസ്ലിം ഭരണത്തിനെതിരായി സമരം ഊർജ്ജിതപ്പെടുത്തി.
അൽഫോൻസോ VI (1042-1109) ഭരിച്ചിരുന്ന ഈ കാലഘട്ടത്തിൽ ക്രൈസ്തവർക്കെതിരായി ആൻഡലൂഷ്യയിലെ മുസ്ലിം ഭരണാധികാരികൾ ഉത്തരാഫ്രിക്കയിലെ ബെർബർ വംശക്കാരായ അൽമൊറാവിദുകളുടെ (അൽ മുറബ്ബിത്) സഹായം അഭ്യർഥിച്ചു.
അമീർ യൂസുഫ് ഇബ്നു താഷുഫിൻ, ആൻഡലൂഷ്യയിൽ സൈന്യസമേതമെത്തി.
പരസ്പരം കലഹിച്ചിരുന്ന ആൻഡലൂഷ്യയിലെ മുസ്ലിം ഭരണാധികാരികളെ ഓരോരുത്തരെയായി സ്ഥാനഭ്രഷ്ടരാക്കിയശേഷം അവരുടെ ഭൂവിഭാഗങ്ങൾ തന്റെ സാമ്രാജ്യത്തിന്റെ ഭാഗമാക്കി.
അന്നു മുതൽ മുസ്ലിം സ്പെയിൻ (ആൻഡലൂഷ്യ) മഗ്രിബിന്റെ (മൊറോക്കോ) അധീശാധികാരത്തിൻകീഴിലായി.
അൽമൊറാവിദുകൾ
അൽമൊറാവിദുകളുടെ ആധിപത്യത്തിൻകീഴിലായിത്തീർന്ന ആൻഡലൂഷ്യ കുറേക്കാലം വീണ്ടും അഭിവൃദ്ധിയിലേക്കു നീങ്ങി.
എന്നാൽ ടൊളിഡൊ തിരിച്ചുപിടിക്കാൻ സാധിച്ചില്ല; തന്നെയുമല്ല സാരഗോസയും ക്രൈസ്തവർ പിടിച്ചെടുത്തു (1118).
മൊറോക്കോയിലെ യൂസുഫ് ഇബ്നുതാഷുഫിന്റെ അനന്തരഗാമിക്ക് അൽമൊഹാദു (അൽമുവഹിദ്)കളുടെ ആക്രമണഭീഷണി നേരിടേണ്ടി വന്നു.
തന്മൂലം അദ്ദേഹത്തിന് ആൻഡലൂഷ്യയിൽ ശ്രദ്ധ കേന്ദ്രീകരിക്കാൻ സാധിച്ചില്ല.
അവിടെ വീണ്ടും അന്തഃച്ഛിദ്രങ്ങളും കലാപങ്ങളും വർധിച്ചു.
അൽമൊഹാദുകൾ
12-ആം നൂറ്റാണ്ടിൽ ആൻഡലൂഷ്യ അൽമൊഹാദുകളുടെ ആധിപത്യത്തിലായി.
100 വർഷക്കാലത്തേക്ക് അവർ ആൻഡലൂഷ്യയിൽ പിടിച്ചുനിന്നു.
എന്നാൽ ക്രൈസ്തവരാജാക്കൻമാർ ആൻഡലൂഷ്യയുടെ പല ഭാഗങ്ങളും കീഴടക്കിക്കൊണ്ടിരുന്നു.
കസ്റ്റീലിലെ അൽഫോൻസോ VIII (1155-1214) ആൻഡലൂഷ്യയിൽ നിർണായകവിജയം നേടി.
അൽഅറാക്കിൽവച്ച് അൽമൊഹാദു ഖലീഫയായ അബു യൂസുഫ് യാക്കൂബ് 1194 ജൂലൈൽ ക്രൈസ്തവരെ തോല്പിച്ചെങ്കിലും ആ വിജയം ദീർഘകാലത്തേക്കു നിലനിർത്താൻ അദ്ദേഹത്തിനു സാധിച്ചില്ല.
15 വർഷത്തിനുള്ളിൽ വിവിധ ക്രൈസ്തവരാജാക്കൻമാർ സംഘടിച്ച് മുസ്ലിം ഭരണത്തിനെതിരായി യുദ്ധം ചെയ്തു.
1212 ജൂലൈ 17-ൽ ക്രൈസ്തവരാജാക്കൻമാർ ആൻഡലൂഷ്യയിലെ മുസ്ലിം ഭരണാധികാരികളെ പരാജയപ്പെടുത്തി.
നസ്രിദുകൾ ആൻഡലൂഷ്യൻ കുതിര
അടുത്ത 250 വർഷം ഗ്രനാഡ മാത്രമാണ് മുസ്ലിംഭരണത്തിൻകീഴിലുണ്ടായിരുന്നത്.
ഐബീരിയ ഉപദ്വീപിലെ മറ്റു പ്രദേശങ്ങളെല്ലാം ക്രൈസ്തവർ പല കാലഘട്ടങ്ങളിൽ കീഴടക്കിക്കഴിഞ്ഞിരുന്നു.
ബനു അൽ അഹ്മാർ എന്നും അറിയപ്പെട്ടിരുന്ന നസ്രിദ് വംശസ്ഥാപകനായ മുഹമ്മദ് I അൽഗാലിബ്ബില്ല 1238-ൽ ഗ്രനാഡ അധീനപ്പെടുത്തിയശേഷം അൽഹംബ്ര എന്ന കോട്ടയുടെയും അതിലെ വിശ്വപ്രശസ്തിയാർജിച്ച കൊട്ടാരത്തിന്റെയും പണി ആരംഭിച്ചു.
കസ്റ്റീലിലെ ഫെർഡിനൻഡ് I-ന്റെയും അദ്ദേഹത്തിന്റെ അനന്തരഗാമിയായ അൽഫോൻസോ X (1221-84)ന്റെയും അധീശാധികാരം അദ്ദേഹം അംഗീകരിച്ചു.
ഗ്രനാഡയിലെ രാജാക്കൻമാർക്ക് ആൻഡലൂഷ്യയിലെ ക്രൈസ്തവരാജാക്കൻമാരുമായും മൊറോക്കോയിലെ മാരിനിദ് വംശക്കാരായ മുസ്ലിംഭരണാധികാരികളുമായും മാറിമാറി ബന്ധങ്ങൾ പുലർത്തുന്നതിൽ വളരെ ക്ലേശിക്കേണ്ടിവന്നു.
എന്നാൽ മാരിനിദ് വംശക്കാരിൽനിന്ന്, ക്രൈസ്തവശക്തികൾ​ക്കെതിരായി നിർണായകസഹായം ഗ്രനാഡയിലെ അവസാനത്തെ അമീറിനു ലഭിച്ചില്ല.
1340-ൽ ഗ്രനാഡയിലെ അബുൽ ഹസൻ ക്രൈസ്തവരാജാക്കൻമാരാൽ തോല്പിക്കപ്പെട്ടു.
എന്നാൽ കുറേക്കാലത്തേക്കുകൂടി ഗ്രനാഡയ്ക്ക് അതിന്റെ പ്രതാപം പുലർത്തുവാൻ അവിടത്തെ സ്മാരകമന്ദിരങ്ങളും ഗ്രന്ഥശേഖരങ്ങളും പ്രസിദ്ധ പണ്ഡിതൻമാരുടെ സാന്നിധ്യവും സഹായകമായി.
15-ആം നൂറ്റാണ്ടിൽ അരഗോണിലെ ഫെർഡിനൻഡും കസ്റ്റീലിലെ ഇസബലയും ഗ്രനാഡയ്ക്കെതിരായ ആക്രമണം ശക്തിപ്പെടുത്തി; 1492 ജനുവരി 3-നു ഗ്രനാഡയും കീഴടക്കപ്പെട്ടു.
ആൻഡലൂഷ്യയിലെ അവസാന നസ്രിദ്വംശരാജാവായ അബു അബ്ദുല്ല തന്റെ പൂർവികൻമാർ പണികഴിപ്പിച്ച അൽഹംബ്രയിൽനിന്ന് ഒഴിഞ്ഞുപോയി.
അതോടെ ആൻഡലൂഷ്യയിലെ (മുസ്ലിം സ്പെയിൻ) മുസ്ലിംഭരണവും അവസാനിച്ചു.